***З А П И С Н И К***

***од петнаесеттата седница на Советот на Општина Богданци,***

***одржана на 28.02.2014 година во салата на Советот на општина Богданци со почеток во 18.00 часот***

 Седницата ја отвори и со неа раководеше Блаже Шапов, Претседател на Советот на општина Богданци.

Од вкупно 11 (единаесет) советници, на седницата беа присутни 11 (единаесет) члена на Советот на општина Богданци, и тоа: Блаже Шапов - претседател, Ристо Енџекчев, Катерина Чрчева, Стојан Воданов, Душко Енџекчев, Борис Ванчев, Сузана Мандалова, Никола Стратров, Риса Бејкова, Ристо Киров и Кристијан Тодоров кој пристигна по усвојување на записниците од претходните седници.

На седницата исто така беа присутни Емилија Паункова, Митко Влахов и Симона Савиќ од општинската администрација и Иван Лулаџиев - директор на ЈП „Комунална чистота“- Богданци.

За записничар на седницата беше одредена Даринка Минова од општинската администрација.

Претседателот на Советот констатираше дека има кворум за работа и може полноправно да се одлучува и најпрво отвори расправа по записникот од десеттата седница на Советот.

Бидејќи никој не се јави за збор и немаше забелешки се премина на изјаснување по записникот. Записникот од десеттата седница се усвои со 10 (десет) гласа „За“.

Претседателот отвори расправа по записникот од единаесеттата седница на Советот.

Бидејќи никој не се јави за збор и немаше забелешки се премина на изјаснување по записникот. Записникот од единаесеттата седница се усвои со 10 (десет) гласа „За“.

Претседателот отвори расправа по записникот од дванаесеттата седница на Советот.

Бидејќи никој не се јави за збор и немаше забелешки се премина на изјаснување по записникот. Записникот од дванаесеттата седница се усвои со 10 (десет) гласа „За“

Претседателот отвори расправа по записникот од тринаесеттата седница на Советот.

Бидејќи никој не се јави за збор и немаше забелешки се премина на изјаснување по записникот. Записникот од тринаесеттата седница се усвои со 10 (десет) гласа „За“.

Претседателот отвори расправа по записникот од четиринаесеттата седница на Советот.

Бидејќи никој не се јави за збор и немаше забелешки се премина на изјаснување по записникот. Записникот од четиринаесеттата седница се усвои со 10 (десет) гласа „За“.

 За работа на седницата го предложи следниот

# ДНЕВЕН РЕД

1. **Квартален извештај за извршување на Буџетот на Општина Богданци за периодот Октомври-Декември 2013 година;**
2. **Разгледување на Извештај за работата на комуналната инспекција на општина Богданци за 2013 година;**
3. **Предлог-Годишен План за енергетска ефикасност на општина Богданци за 2014 година;**
4. **Предлог-Одлука за усвојување на Годишен План за енергетска ефикасност на општина Богданци за 2014 година;**
5. **Предлог-Одлука за доделување на ексклузивно право за вршење на услуги од јавен интерес;**
6. **Предлог-Решение за формирање на комисија за разгледување на барања за социјална парична помош;**
7. **Предлог – Решение за разрешување и именување на член на Управен Одбор на ЈП „Комунална Чистота“ Богданци;**
8. **Предлог – Решение за разрешување и именување на член на Надзорен одбор на ЈП „Комунална Чистота“ – Богданци;**
9. **Разгледување на Одлуката за дефинирана цена за ѓубретарина во Стојаково и с.Селемли од УО на ЈП „Комунална чистота“-Богданци;**
10. **Разгледување на барање за мислење за ученички екскурзии од ОУ „Кирил и Методиј“ Стојаково;**
11. **Предлог – Одлука за доделување на помош во материјални средства за санирање на настаната штета на индивидуален објект за домување;**
12. **Предлог - Одлука за донесување на урбанистичко планска документација и вклопување на бесправниот објект во истата (КП 1414);**
13. **Предлог - Одлука за донесување на урбанистичко планска документација и вклопување на бесправниот објект во истата (КП 1599/5);**
14. **Предлог - Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 10475);**
15. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 10598);**
16. **Предлог – Одлука за проширување на планскиот опфат на урбанистичко планската документација и вклопување на бесправниот објект во истата (КП 11027/1);**
17. **Предлог – Одлука за одбивање за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10550);**
18. **Предлог - Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 9019/1);**
19. **Предлог – Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10591);**
20. **Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10479);**
21. **Предлог-Одлука за донесување на урбанистичко планска документација и вклопување на бесправниот објект во истата (КП 1595 и КП 1596);**
22. **Предлог – Одлука за донесување на урбанистичко планска документација и вклопување на бесправниот објект во истата (КП 11891);**
23. **Предлог – Одлука за донесување на урбанистичко планска документација и вклопување на бесправниот објект во истата (КП 11767);**
24. **Предлог – Одлука за донесување на урбанистичко планска документација и вклопување на бесправниот објект во истата (КП 253/2);**
25. **Предлог – Одлука за донесување на урбанистичко планска документација и вклопување на бесправниот објект во истата (КП 1493);**
26. **Предлог – Одлука за донесување на урбанистичко планска документација и вклопување на бесправниот објект во истата (КП 1547);**
27. **Предлог – Одлука за донесување на урбанистичко планска документација и вклопување на бесправниот објект во истата (КП 11893/1);**
28. **Советнички прашања.**

Претседателот на Советот отвори расправа по предложениот дневен ред.

За збор се јави Душко Енџекчев кој предложи точка 6 од предложениот дневен ред да се повлече затоа што барањето се поднесува до Градоначалникот па тој во консултација со општинската администрација да донесе соодветно решение.

Бидејќи никој не се јави за збор, Претседателот ја затвори расправата и го стави на усвојување најпрво предлогот на Душко Енџекчев за повлекување на точка 6 од предложениот Дневен ред.

Предлогот не се усвои бидејќи по истиот советниците се изјаснија со 6 (шест) гласа „Против“ и 5 (пет) гласа „За“ (Катерина Чрчева, Душко Енџекчев, Кристијан Тодоров, Стојан Воданов и Ристо Енџекчев).

Потоа се премина на гласање по предложениот дневен ред кој беше усвоен со 10 (десет) гласа „За“и 1 (еден) глас „Воздржан“ (Душко Енџекчев).

Потоа се премина на работа по усвоениот Дневен ред:

***Точка 1.* *Квартален извештај за извршување на Буџетот на Општина Богданци за периодот Октомври-Декември 2013 година;***

Претседателот отвори дискусија, а најпрво и даде збор на Симона Савиќ да го образложи Кварталниот извештај.

Збор зеде Симона Савиќ која образложи дека предмет на разгледување е кварталниот извештај за периодот од Oктомври до Декември. Со материјалите е доставен и споредбен извештај. Процентот на реализација отстапува со околу 5% за разлика од истиот период во 2012 година, но со завршната сметка точно ќе се знае колкав е процентот на реализација на даночните и неданочните приходи. Што се однесува до реализацијата на расходите истата е во рамките на планираниот буџет. Со завршната сметка ќе се види дека обврските на општината се намалени.

За збор се јави Никола Стратров кој ја истакна забелешката од комисијата бидејќи немало присуство на претставник од општинската администрација да го образложи извештајот и поради тоа што материјалите ги добиле пред комисијата.

Симона Савиќ одговори дека ова се случило поради големиот број на обврски на општинската администрација во врска со завршната сметка која не била во можност да направи споредбен извештај. Таа истакна дека во иднина овој недостаток ќе се отстрани.

Борис Ванчев забележа дека за разлика од 2012, оваа година данокот на имот е за 600.000 денари помалку наплатен. Ова е во спротивност со образложението од општинскта администрација дека се залага за поголем процент на наплата. Од друга страна истака дека е голема разликата за потрошени средства за прехранбени продукти и пијалоци во споредба со минатата година како и за социјална парична помош.

Симона Савиќ одговори дека во иднина општинската администрација ќе вложи уште повеќе напори пред се да се зголеми свеста кај граѓаните, а што се однесува до социјалната помош и за прехранбените производи и пијалоци се работи за наследен долг.

Борис Ванчев преша зошто се исплатени 30.000 денари на ФК „Вардарски“ кога истиот не постои.

Симона Савиќ одговори дека се работи за реализирано решение кое се донесе претходно.

Градоначалникот на ова одговори дека и покрај тоа што клубот не постои средствата ги покриле трошоците за електрична енергија и други трошоци за одржување на објектот.

Бидејќи никој друг не се јави за збор се премина на гласање по предложениот квартален извештај. Кварталниот извештај се усвои со 11 (единаесет) гласа „За“.

***Точка 2. Разгледување на Извештај за работата на комуналната инспекција на општина Богданци за 2013 година***

Претседателот отвори дискусија по предложениот извештај од комуналната инспекција.

За збор се јави претседателот на комисијата за урбанизам, комунални дејности и заштита на животната средина, Ристо Киров, кој го истакна ставот на комисијата во врска со извештајот.

Потоа претседателот на советот сугерираше во иднина извештаите да бидат поопширни бидејќи од овој извештај советниците немаат добар увид за сработеното.

Бидејќи никој друг не се јави за збор се премина на гласање по Извештајот за работата на комуналната инспекција на општина Богданци за 2013 година. Извештајот се усвои со 11 (единаесет) гласа „За“.

***Точка 3. Предлог - Годишен План за енергетска ефикасност на општина Богданци за 2014 година***

Претседателот отвори дискусија и најпрво му даде збор на Митко Влахов да даде образложение.

Збор зеде Митко Влахов кој го образложи годишниот план и ги наброи петте мерки вметнати во истиот и додаде дека вкупната заштеда согласно истиот изнесува 844.000 денари.

Катерина Чрчева истакна дека воопшто не се согласува со мерката „замена на внатрешната столарија во ОУ „Петар Мусев“-Богданци“ бидејќи во училиштето е заменета скоро целата внатрешна столарија, а потребно е промена на надворешната столарија.

Ристо Енџекчев ја истакна забелешката и од комисијата дека нема вклопување на овој план со годишните програми на училиштата кои се веќе усвоени, така што во иднина треба да се внимава и на ова.

Збор зеде и Риса Бејкова која објасни дека во 2008 година учолиштето доби проект во вредност од 3 100 000 денари за промена на надворешната столарија. Во месец Септември истата година бил распишан тендер за промена на истата. По нејзиното разрешување од функцијата Директор не е познато што се случило со тој проект, истиот не бил довршен до крај а средствата не е познато зошто не биле потрошени за таа намена. Сите овие прашања потенцираше дека треба да ги одговори актуелниот Директор.

Митко Влахов одговори дека не може ниту една институција да носи програми без да ја исконсултира општината. Второ, сите Директори се консултирани и прашани за сите овие активности во Годишниот план, кои се препишани од две годишниот Акциски План за енергетска ефикасност. Што се однесува конкретно за столаријата на Петар Мусев рече дека станува збор за мал зафат но во моментов не знае точно за што се работи бидејќи не бил во комисијата кога се правеле испитувања. Со оглед на тоа дека се работи за средства во износ од 104 000 денари веројатно станува збор за една врата.

Катерина Чрчева одговори дека за вратата во холот на училиштето има најавено спонзорство од КУД „Бранд Петрушев“, истата според неа не е приоритет така што сугерираше дека подобро би било средствата да се пренаменат за замена на надворешната столарија.

Потоа се премина на гласање по Годишниот план за енергетска ефикасност на општина Богданци за 2014 година.

Истиот беше усвоен со 9 (девет) Гласа „За“ и 2 (два) Гласа „Воздржан“ (Риса Бејкова и Ристо Киров).

***Точка 4. Предлог - Одлука за усвојување на Годишен План за енергетска ефикасност на општина Богданци за 2014 година;***

Претседателот отвори дискусија и најпрво му даде збор на Митко Влахов да даде образложение.

Митко Влахов објасни дека во случајов се работи за истиот годишен план, за кој Агенцијата за Енергетика бара да се донесе посебна Одлука.

Бидејќи немаше дискусија, се премина на гласање.

Одлуката за усвојување на Годишен План за енергетска ефикасност на општина Богданци за 2014 година се донесе со 9 (девет) Гласа „За“ и 2 (два) Гласа „Воздржан“ (Риса Бејкова и Ристо Киров).

***Точка 5. Предлог-Одлука за доделување на ексклузивно право за вршење на услуги од јавен интерес;***

Претседателот отвори дискусија, а најпрво му даде збор на Директорот на ЈП „Комунална Чистота“ да ја образложи предложената Одлука.

Збор зеде Директорот кој објасни дека добро би било на претпријатието да му се додели ексклузивно право бидејќи со тоа ќе се избегнат сите процедури за распишување на јавни набавки. На последниот состанок на здружението на Комунални Претпријатија како и во разговор со државен комунален инспектор дошол до сознание дека општината има законска можност да донесе Одлука за доделување на ексклузивно право на претпријатието.

За збор се јави Борис Ванчев кој објасни дека со доделување на ексклузивното право се губи смислата на пазарната економија.

Директорот одоговри дека со оваа Одлука претпријатието нема да „билда“ цени, од причини што главна цел е парите повторно да влезат во општината имајќи го во предвид фактот дека општината е основач на ЈП „Комунална Чистота“.

Збор зеде и советникот Стојан Воданов кој објасни дека имајќи го во предвид член 10-а од измените на Законот за јавните набавки општината нема потреба од донесување на таква одлука бидејќи ваквата одредба и дава за право да потпише договор со јавно претпријатие без да се распише оглас за јавна набавка.

Во дискусија влезе и Претседателот на Советот кој праша дали согласно закон и статут претпријатието може да врши дејност производство на бекатон плочки и која цена ќе ја понуди за истата.

Директорот одговори дека цените на услугите во случајов ги потврдува советот на општината така што во случајов се бара легитимитет на целата таа работа.

Советникот Стојан Воданов предложи наместо Одлука, да се донесе Заклучок од страна на Советот со кој и се дава право на олпштината согласно член 10-а од Законот за јавните набавки вршењето на одредени работи да ги додели на ЈП „Комунална Чистота“.

Предлогот беше ставен на гласање и истиот не беше усвоен бидејќи советниците се изјаснија со 5 (пет) Гласа „За“, 4 (четири) Гласа „Против“ (Блаже Шапов, Ристо Киров, Борис Ванчев и Никола Стратров) и 2 (два) Гласа „Воздржан“ (Риса Бејкова и Сузана Мандалова).

Потоа се премина на гласање по Предлог – Одлуката.

Предлог-Одлуката за доделување на ексклузивно право за вршење на услуги од јавен интерес не беше усвоена бидејќи советниците се изјаснија со 1 (еден) Глас „За“ (Душко Енџекчев), 4 (четири) Гласа „Против“ (Блаже Шапов, Ристо Киров, Борис Ванчев и Никола Стратров) и 6 (шест) Гласа „Воздржан“ (Кристијан Тодоров, Стојан Воданов, Ристо Енџекчев, Катерина Чрчева, Риса Бејкова и Сузана Мандалова).

***Точка 6. Предлог - Решение за формирање на комисија за разгледување на барања за социјална парична помош***

Претседателот отвори дискусија.

За збор се јави советниот Душко Енџекчев кој рече дека неговата дискусија на почетокот на седницата се однесува на оваа точка од дневниот ред, од причини што Градоначалникот ја има оваа надлежност и доколку се формира комисија ќе дојде до мешање на ингеренциите.

Збор зеде и советникот Ристо Киров кој рече дека малку е доцна да се дискутира околу ова од причини што формирањето на Комисија е вметнато во самата годишна програма за социјална заштита.

Збор зеде Даринка Минова од општинската адмниситрација која појасни дека во случајов Градочалникот ќе ги носи Решенијата за социјална парична помош, додека Комисијата ќе ги разгледува Барањата и документацијата на барателите и ќе му предлага на Градоначалникот да донесе соодветно Решение.

Душко Енџекчев појасни дека според него пристапот е погрешен, од причини што Комсијата треба да ја формира Градоначалникот, а не Комисијата за мандатни прашања, избори и именувања.

Бидејќи никој друг не се јави за збор се премина на гласање по Решението за формирање на комисија за разгледување на барања за социјална парична помош. Решението се донесе со 6 (шест) гласа „За“, 4 (четири) гласа „Против“ (Катерина Чрчева, Кристијан Тодоров, Душко Енџекчев и Ристо Енџекчев) и 1 (еден) глас „Воздржан“ (Стојан Воданов).

***Точка 7. Предлог – Решение за разрешување и именување на член на Управен Одбор на ЈП „Комунална Чистота“ Богданци***

Претседателот отвори дискусија.

Бидејќи никој не се јави за збор се премина на гласање по Решението заразрешување и именување на член на Управен Одбор на ЈП „Комунална Чистота“ Богданци. Решението се донесе со 6 (шест) гласа „За“ и 5 (Пет) гласа „Воздржан“ (Катерина Чрчева, Душко Енџекчев, Ристо Енџекчев, Ристо Киров и Стојан Воданов).

***Точка 8. Предлог – Решение за разрешување и именување на член на Надзорен одбор на ЈП „Комунална Чистота“ – Богданци***

Претседателот отвори дискусија.

Бидејќи никој не се јави за збор се премина на гласање по Решението заразрешување и именување на член на Управен Одбор на ЈП „Комунална Чистота“ Богданци. Решението се донесе со 6 (шест) гласа „За“ и 5 (Пет) гласа „Воздржан“ (Катерина Чрчева, Душко Енџекчев, Ристо Енџекчев, Кристијан Тодоров и Стојан Воданов).

***Точка 9. Разгледување на Одлуката за дефинирана цена за ѓубретарина во Стојаково и с.Селемли од УО на ЈП „Комунална чистота“-Богданци***

Претседателот отвори дискусија и најпрво му даде збор на директорот на ЈП „Комунална чистота“- Богданци, Иван Лулаџиев.

Збор зеде Иван Лулаџиев кој објасни дека управниот одбор му предлага на Советот да донесе одлука за дефинирање на цена за ѓубретарина која е симболична и ги покрива трошоците за одлагање на сметот што го врши ЈП „Комунална чистота“-Богданци, што претходно не беше случај.

Ристо Енџекчев рече дека логично би било најпрво услугата да се подигне на едно ниво, а подоцна истата да се наплаќа.

Претседателот на Советот се согласи со предлогот на Ристо Енџекчев и предложи најпрво да се донесе план или програма во која ќе биде дефинирано како сето ова ќе се изреализира. Што се однесува до Богданци постои незадоволство кај граѓаните поради превисоката цена за ѓубретарина.

Душко Енџекчев не се согласи со овие дискусии така што ги врати советниците некое време наназад и ги потсети како се собираше сметот во Богданци се додека не се обезбедија контејнерите. И во тој период се наплаќаше таква цена, така што според него советот треба да ја поддржи одлуката.

Иван Лулаџиев рече дека за вршење на оваа услуга претпријатието има трошоци, а за да се обезбеди подобра услуга потребно е да се инвестира, а како да се инвестира без да се обезбедат средства.

Градоначалникот на општината рече дека на трибина која се одржала во с.Стојаково и на која присуствувале околу 50 жители со задоволство ја прифатиле идејата да започне да се врши ваква услуга, но нивното мислење се променило при сознанието дека за истата ќе се наплаќа. Апелираше советниците да поработат малку со жителите и да ги дознаат нивните реални проблеми.

Бидејќи никој друг не се јави за збор се премина на гласање поОдлуката за дефинирана цена за ѓубретарина во Стојаково и с.Селемли од УО на ЈП „Комунална чистота“-Богданци. Одлуката не се усвои бидејќи советниците се изјаснија со 9 (девет) гласа „Воздржан“ и 2 (два) гласа „За“ ( Ристо Киров и Душко Енџекчев).

***Точка 10. Разгледување на барање за мислење за ученички екскурзии од ОУ „Кирил и Методиј“ Стојаково***

Претседателот отвори дискусија.

Бидејќи никој не се јави за збор се премина на гласање побарање за мислење за ученички екскурзии од ОУ „Кирил и Методиј“ Стојаково. Одлука за позитивно мислење се донесе со 10 (десет) гласа „За“. Советникот Сузана Мандалова беше отсутна по гласањето на оваа точка од дневниот ред.

 ***Точка 11. Предлог – Одлука за доделување на помош во материјални средства за санирање на настаната штета на индивидуален објект за домување***

Претседателот отвори дискусија.

Градоначалникот го образложи барањето и состобата во која се наоѓа барателот.

За збор се јави Ристо Енџекчев кој предложи половина паушал од советниците да се додели за санирање на настанатата штета, а и да се уреди речното користо со цел во иднина да не настануваат повторно штети.

Градоначалникот одговори дека во програмата за уредување на градежно земјиште е вметнато и уредувањето на таа река.

Никола Стратров праша зошто не е излезено на терен кога е добиено барањето и зошто се касни со истото.

Градоначалникот рече дека не се реагираше веднаш бидејќи не беше формирана комисијата, но потоа се увиде дека станува збор за поголем проблем кој неможе да се опфати со програмата за социјална заштита.

Катерина Чрчева се согласи со предлогот да се помогне и од страна на советниците бидејќи се работи за самохрана мајка. Исто така како работна сила може да се ангажира и ЈП „Комунална чистота“-Богданци.

Блаже Шапов рече дека како советник нема да дозволам општината да го додели мојот надоместок за присуство на седница. Доколку смета дека истиот треба да биде доделен некому тоа ќе го стори лично.

Бидејќи никој друг не се јави за збор се премина на гласање најпрво по предлогот од Ристо Енџекчев за дополнување на одлуката со пола месечен советнички паушал. Истиот беше усвоен со 6 (шест) гласа „За“, 1 (еден) глас „Против“ (Блаже Шапов) и 4 (четири) гласа „Воздржан“ (Борис Ванчев, Никола Стратров, Риса Бејкова и Сузана Мандалова). Овој предлог стана составен дел на предлог-одлуката.

Потоа се премина на гласање по предлог-одлуката со дополнувањето.

Истата не беше усвоена, бидејќи советниците се изјаснија со 5 (пет) гласа „За“ (Катерина Чрчева, Ристо Енџекчев, Душко Енџекчев, Ристо Киров и Стојан Воданов) и 5 (пет) гласа „Воздржан“ (Блаже Шапов, Борис Ванчев, Риса Бејкова, Сузана Мандалова и Никола Стратров). Советникот Кристијан Тодоров не беше присутен при гласањето на оваа точка.

***Точка 12. Предлог - Одлука за донесување на урбанистичко планска документација и вклопување на бесправниот објект во истата (КП 1414)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 1414 КО Ѓавото за индивидуален објект за домување, а барањето е поднесено од страна на Методи Фуркалиев. Потребно е да се донесе урбанистичко планска документација со која ќе се вклопи бесправно изградениот објект кој е изграден на земјиште сопственост на физичкото лице.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 13. Предлог - Одлука за донесување на урбанистичко планска документација и вклопување на бесправниот објект во истата (КП 1599/5)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 1599/5, КО Ѓавото за објект гаража во индивидуално домување чиј пристап е од страна на главната улица, а барањето е поднесено од страна на Илија Бојмалиев. Потребно е да се донесе урбанистичко планска документација со која ќе се вклопи бесправно изградениот објект кој е изграден на земјиште на сопственост на физичкото лице.

Душко Енчекчев праша дали станува збор за техничка грешка во член 2 од одлуката.

Соња Маџирова рече дека има техничка грешка и треба да се поправи бројот на КП.

Бидејќи никој друг не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 14. Предлог - Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 10475)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 10475 за објект 2, индивидуален објект за домување изграден на земјиште на РМ со право на користење на физичко лице, а барањето е поднесено од страна на Митко Поп Илиев. Потребно е да се разгледа намената на ДУП Богданци.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 15. Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти (КП 10598)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 10598- индивидуален објект за домување кој е во сопственост на Лепа Сапламаева и треба да се изврши пренамена од колективно домување во домување во стамбени куќи.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 16. Предлог – Одлука за проширување на планскиот опфат на урбанистичко планската документација и вклопување на бесправниот објект во истата (КП 11027/1)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 11027/1 за индивидуален објект за домување кој се наоѓа на крајот од ул. 8ми Март, а барањето е поднесено од страна на Петар Шутаров. Потребно е да се донесе урбанистичко планска документација со која ќе се вклопи бесправно изградениот објект кој е изграден на земјиште сопственост на физичкото лице.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 17. Предлог – Одлука за одбивање за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10550)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 10550 за помошен објект и гаража кои се изградени на земјиште на РМ, а барањето е поднесено од страна на Душко Прочков. На споменатата парцела според ДУП Богданци е предвидено сообраќајница. Улицата Максим Горки не е реализирана, но потребно е проширување на постоечкиот пат, па затоа општината предлага барателот да се одбие.

Блаже Шапов рече дека има стапено во контакт со лицето кој е подносител на барањето и пристап имаат од друга страна, така што предлага да се донесе урбанистичко планска документација со која ќе се изврши промена на траса, односно да се донесе одлука за легализирање на бесправно изградените објекти на (КП10550).

Градоначалникот на оваа одговори дека оваа локација е многу проблематична и дека приоритет на општината се улиците, така што доколку во иднина се реализира улицата, а не се легализира објектот, ќе се потрошат помалку средтства за експропријација.

Бидејќи никој друг не се јави за дискусија, се премина на гласање по предлогот на Блаже Шапов да се донесе одлука задонесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10550). Одлуката се донесе со 6 (шест) гласа „За“ и 5 (пет) гласа „Воздржан“ (Катерина Чрчева, Душко Енџекчев, Стојан Воданов, Кристијан Тодоров и Ристо Енџекчев).

***Точка 18. Предлог - Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 9019/1)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 9019/1 за надградба на индивидуален објект за домување изграден на земјиште на РМ со физичко лице. На споменатата парцела според ДУП Богданци е предвидено сообраќајница и патека. Барањето е поднесено од страна на Шутаров Никола.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 19. Предлог – Одлука за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10591)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 10591 за објект кој се наоѓа на дел од ул. Максим Горки, а барањето е поднесено од страна на Трајко Марков. Бесправно изградениот објект има намена домување и е изграден на земјиште во сопственост на РМ со право на користење на физичко лице.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 20. Предлог – Одлука за донесување на урбанистичко планска документација заради усогласување на намените од ДУП Богданци со бесправно изградени објекти и за донесување на урбанистичко планска документација со која ќе се изврши промена на трасата на сообраќајната инфраструктура или нема да се предвиди (КП 10479)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 10479 за објекти кои не се во согласност со ДУП Богданци. Бесправно изградениот објект бр.2 има намена индивидуален станбен објект кој е изграден на земјиште сопственост на физичко лице. Барањето е поднесено од Марјан Димитров.

Риса Бејкова праша каде се наоѓа објектот.

Соња Маџирова одговори дека објектот е лоциран на ул. „Максим Горки“.

Бидејќи никој друг не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 21. Предлог - Одлука за донесување на урбанистичко планска документација и вклопување на бесправниот објект во истата (КП 1595 и КП 1596)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 1595 и КП 1596, објект за времено сместување изграден на земјиште кој е во сопственост на две физички лица и тоа Славјанка и Елисавета Бејкови. Потребно е да се донесе урбанистичко планска документација со која ќе се вклопи бесправно изградениот објект.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 22. Предлог – Одлука за донесување на урбанистичко планска документација и вклопување на бесправниот објект во истата (КП 11891)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 11891 за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Се работи за стационар за кучиња.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 23. Предлог – Одлука за донесување на урбанистичко планска документација и вклопување на бесправниот објект во истата (КП 11767)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 11767 за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Објектот е со намена производство, дистрибуција и сервиси и пристапот на соседните објекти е од земјен пат покрај Луда Мара.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 24. Предлог – Одлука за донесување на урбанистичко планска документација и вклопување на бесправниот објект во истата (КП 253/2)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 253/2 КО Селемли за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Објектот е со намена Б2-здравство и социјална заштита-Амбуланта.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 25. Предлог – Одлука за донесување на урбанистичко планска документација и вклопување на бесправниот објект во истата (КП 1493)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 1493 КО Ѓавото, за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Објектот е со намена В-Јавни институции-Дом на култура, а пристапот на соседните објекти е од главната улица.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 26. Предлог – Одлука за донесување на урбанистичко планска документација и вклопување на бесправниот објект во истата (КП 1547)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 1547 КО Ѓавото за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Објектот е со намена Комерцијални и деловни објекти, а пристапот на соседните објекти е од главната улица.

Ристо киров праша дали овие објекти од кога ќе се легализираат ќе бидат одржувани од истата.

Градоначалникот одговори дека општината ќе ги одржува објектите, а и до сега општината имала обврска да ги одржува истите.

Бидејќи никој друг не се јави за дискусија, се премина на гласање по предложената Одлука. Одлуката беше прифатена со 11 (единасет) гласа „За“.

***Точка 27. Предлог – Одлука за донесување на урбанистичко планска документација и вклопување на бесправниот објект во истата (КП 11893/1)***

Претседателот отвори дискусија, а најпрво и даде збор на Соња Маџирова да ја образложи предложената Одлука.

Збор зеде Соња Маџирова која објасни дека станува збор за КП 11893/1 за објект кој е изграден на земјиште на РМ и потребно е да се донесе урбанистичко планска докуметација со која ќе се вклопи бесправно изградениот објект. Објектот е со намена лесна индустрија и нема соседни објекти.

Бидејќи никој не се јави за дискусија, се премина на гласање по предложената Одлука. Одлуката беше прифатена со 11 (единаесет) гласа „За“.

***Точка 28. Советнички прашања***

На седницата е присутен и Градоначалникот на општината и секој советник има право на по две прашања.

Ристо Енџекчев праша дали може општинската администрација да изработи регистар на прописи донесени од почеток до крај, а кои го засегаат работењето на општината.

Градоначалникот на општината рече дека ќе се залага да се изработи таков регистар.

Борис Ванчев праша зошто дел од советниците не биле известени за посетата на Премиерот на Владата на РМ при означувањето на стартот на втората фаза од изградбата на патот Богданци-Ѓавото.

Градоначалникот се извини во име на општинската администрација и рече дека е направен пропуст.

Блаже Шапов праша дали е вистина тоа дека при исплаќањето на средствата од штетата од снегот од 2009 година, најпрво се бара граѓаните да ги подмират своите даночни обврски. Констатира дека не е во ред истите да се условуваат.

Градоначалникот одговори дека во општината постои пракса и кога се легализира објект и кога се префрлува имот најпрво да се бара да се подмират даночните обврски. Дека има ниска наплата на даноците имаше забелешки и од страна на советниците, па за тоа мора да се најде начин да се зголеми наплатата.

Блаже Шапов праша што е со дислокација на времените објекти.

Градоначалникот и даде збор на Соња Маџирова да даде објаснување согласно законот за третирање на таквите објекти.

Ристо Киров праша до каде е состојбата со ресторантот.

Градоначалникот одговори дека за две недели ќе се добие конечна пресуда во врска со спорот помеѓу инвеститорот и ЈП „Комунална чистота“-Богданци, по што ќе се најде решение на овој проблем.

Душко Енџекчев праша зошто општината сеуште не ги повлече средствата од грантот кој следуваше со проектот за улично осветлување.

Градоначалникот рече дека општината се предомислила во врска со проектите.

Никола Стратров праша кога ќе се исплатат средствата на избирачките одбори ангажирани за локалните избори во 2013 година.

Градоначалникот одговори дека средствата досега не се исплатени поради недонесувањето на буџетот.

Никола Стратров рече дека има замерка од претходниот советник Ристо Шабанов за недостиг на контејнер и улично осветлување на зградите на „Чавдаровата чешма“.

Градоначалникот рече дека е запознат со проблемот и дека ќе се потруди да го реши.

Ристо Киров праша дали започна да се врши ревизија во општината.

Градоначалниот одговори дека не се работи за државна ревизија туку за посета на финансова полиција во општината.

 Со ова беше исцрпен дневниот ред и Седницата заврши.

**Бр. 07-607/1**

**28.02.2014 година *Претседател***

**Богданци *на Советот на општина Богданци***

 ***Блаже Шапов***